Case ID: 1039900
Sentence 161: Bu kimi hərəkətlərə vərəsənin miras qalmış əmlaka özününkü kimi yanaşmasından xəbər verən istənilən digər hərəkətlər, məsələn, miras qoyana məxsus olmuş bağ sahəsinə qulluq etməyə başlaması və ya bunu davam etdirməsi, ondan məhsul götürülməsi, əşyaların və ya əşyaların bir hissəsinin, sənədlərin, miras qoyanın avtomobilinin açarlarının özünə götürülməsi, mənzilin təmirinin həyata keçirilməsi, miras qoyana məxsus sahələrin kirayəçilərinə, icarəçilərinə tələblərin, kirayə haqqının ödənilməsi barədə tələblərin irəli sürülməsi, miras qalmış əmlakın siyahıya alınması tələbinin irəli sürülməsi, əmlakın həyəcan siqnalı ilə təchiz edilməsi, kommunal xidmətlərinin, sığorta ödənişlərinin mütəmadi olaraq həyata keçirilməsi, rabitə xidmətlərinin mütəmadi olaraq ödənilməsi, məhkəmədə vəsiyyətin başqa şəxsin xeyrinə etibarsız sayılması tələbi ilə iddianın qaldırılması (belə bir iddianı marağı olan şəxsin qaldıra bildiyini nəzərə alan vərəsə öz maraqlarını, mirası əldə etmək istəyini ifadə etmiş olur), miras qalmış əmlakın talanması faktı ilə bağlı cinayət işinin başlanması barədə ərizənin və ya miras qoyana məxsus olmuş əşyaların başqasının qanunsuz sahibliyindən geri tələb olunması barədə mülki iddianın verilməsi formalarında ola bilər.